google/wiki40b huggingface dataset:
अक्रम सिद्धान्त

अक्रम सिद्धान्त (Chaos theory/केओस थिअरी), गणित की एक शाखा है जो उन गतिक निकायों पर अपाना ध्यान केन्द्रित करती है जिनका व्यवहार उनके आरम्भिक दशा (initial conditions) पर बहुत अधिक निर्भर करता है। वास्तव में ऐसे बहुत से निकाय हैं जिनमें अव्यवस्था ही अव्यवस्था दिखती है (व्यवहार में कोई पैटर्न नहीं दिखता) किन्तु वे रैण्डम निकाय नहीं होते बल्कि अत्यधिक अरैखिक अक्रमी निकाय होते हैं।
स्युनिक प्रांत

स्युनिक आर्मेनिया का एक प्रांत है। इसकी जनसंख्या 134,061 है। यह आबादी देश की कुल आबादी का 4.5% है। यहां का जनसंख्या घनत्व २९.८/km² (७७.२/sq mi) है। यहां की राजधानी कपान है।
गोथिक भाषा

गोथिक एक विलुप्त यूरोपीय भाषा है जो गोथों द्वारा बोली जाती थी। यह मुख्य रूप से कोडेक्स अर्जेण्टस से जानी जाती है, जो चौथी सदी के बाइबिल अनुवाद की छठी सदी की प्रतिलिपि है, और बड़े आकार के पाठसंग्रह वाली एकमात्र पूर्वी जर्मेनिक भाषा है।
एक जर्मन भाषा के रूप में, गोथिक भारोपीय भाषा परिवार का एक हिस्सा है। गोथिक में सबसे पुराने दस्तावेज चौथी सदी से हैं। यह भाषा मध्य छठी शताब्दी में गिरावट में थी,आंशिक रूप से फ्रैंक्स के हाथों गोथों की पराजय, इटली में गोथों के उन्मूलन और भौगोलिक अलगाव के कारण।
गोथिक भाषा एक घरेलू भाषा के रूप में औबेरियन प्रायद्वीप (आधुनिक स्पेन और पुर्तगाल) में आठवीं सदी तक और निचले डेन्यूब क्षेत्र तथा क्रीमिया में पृथक पहाड़ी क्षेत्रों में नवीं सदी तक बची रही।
ऐसे प्राचीन अभिप्रमाणित ग्रंथों का होना इसे तुलनात्मक भाषा विज्ञान में काफी रुचि की एक भाषा बनाता है।

इतिहास और साक्ष्य

गोथिक में कुछ ही दस्तावेज बचे हैं जो कि भाषा के पूर्ण पुनर्निर्माण के लिए अपर्याप्त हैं।
वेबलेन वस्तु

वेबलेन वस्तु (अंग्रेज़ी: Veblen good) से आशय उन सामग्रियों से है जिनके लिए उपभोक्ताओं की पसंद या नापसंद उस वस्तु विशेष की कीमत में बढ़ोत्तरी या गिरावट से तय होता हो। अर्थशास्त्र की माँग आपूर्ति नियम की शृंखला में वेबलेन प्रभाव उस दशा को दर्शाता है जब उपभोक्ता द्वारा किसी वस्तु की कीमत गिरने को उसकी सामाजिक स्थिति (वैभव प्रतीक) में गिरावट मान लिया जाता है।
अर्थशास्त्री थोर्स्टीन वेबलेन (Thorstein Veblen) के नाम पर वेबलेन प्रभाव का नामकरण किया गया है, जिन्होंने सर्वप्रथम १८९९ के दौरान प्रत्यक्ष उपभोग और सामाजिक स्थिति जैसे सिद्धांतों की पहचान की थी।

औचित्य

कुछ वस्तुएँ जैसै कि लग्जरी कारें, डिजायनर कपड़े या उत्पाद, वेबलेन वस्तुओं की श्रेणी में आते हैं। ऐसे में इन उत्पादों की कीमत में कमी कर देने से उपभोक्ताओं के मन में इन वस्तुओं के प्रति रूचि और उनके वैभव प्रतीक में भी गिरावट के रूप में देखा जाने लगता है। चूंकि वैभव विलास से जुड़ी वस्तुओं के मूल्य ही बहुधा उनके वैभव प्रतीक (स्टेटस सिंबल) को निर्धारित करते हैं इसलिए उनके मूल्य में गिरावट विशिष्ट उपभोक्ताओं को उस उत्पाद के प्रति अनिच्छुक बना देते हैं।
मिथाइल आइसोसाइनेट

मिथाइल आइसोसाइनेट एक कार्बनिक यौगिक है। मिथाईल आइसोसाइनेट यौगिक फोसजीन (COCL२) एवं मिथायेल ऐमीन विलियन के संयोग से बनता है। इसका प्रयोग कार्बोनेट कीटनाशियों के उत्पादन के लिए किया जाता है।

मनुष्य पर प्रभाव

हवा में इसकी ज्यादा मात्रा होने पर यह मनुष्यों पर बुरा प्रभाव डाल सकती है जैसे आँखों में जलन होना, यहाँ तक कि ये गैस मनुष्य के लिए जानलेवा साबित हो सकती है। यह गैस फेफड़ों से पूरी ऑक्सीजन निकाल देती है।
राष्ट्रीय राजमार्ग ११५ (भारत)

मार्ग

इस राष्ट्रीय राजमार्ग पर कुछ मुख्य पड़ाव इस प्रकार हैं: डूमडूमा, सदिया, चापाखोवा, रोइंग।
क़ादियाँ

इतिहास

क़ादियाँ क़सबे की बुनियाद मुग़ल ख़ानदान के मिर्ज़ा हादी बेग़ ने 1530 में रखी थी। बादशाह बाबर ने ज़माने में मिर्ज़ा हादी बेग़ का ख़ानदान समरक़न्द से भारत में आया था।
फ़तेह ख़ाँ

फ़तेह ख़ाँ, सुल्तान फ़िरोजशाह तुग़लक़ (1351-1388 ई.) का सबसे बड़ा पुत्र था।
फ़िरोजशाह तुग़लक़ की मृत्यु से पूर्व ही फ़तेह ख़ाँ की मृत्यु हो गई थी। उसका बड़ा लड़का ग़यासुद्दीन तुग़लक़ द्वितीय अपने बाबा सुल्तान फ़िरोजशाह तुग़लक़ की मृत्यु के पश्चात दिल्ली की गद्दी पर बैठा। गद्दी पर बैठने के कुछ ही महीनों उसे अपदस्थ करके उसकी हत्या कर दी गई। फ़तेहख़ाँ का दूसरा लड़का नसरत शाह तुग़लक़, तुग़लक़ वंश का उपांतिम सुल्तान था। नसरत शाह तुग़लक़ ने 1395 से 1399 ई. तक शासन किया।
अनानास बन

इतिहास

जून 2014 में, हॉन्ग कॉन्ग सरकार ने हॉन्ग कॉन्ग के अमूर्त सांस्कृतिक विरासत के एक भाग के रूप में अनानास बन को सूचीबद्ध किया। यूएन लॉन्ग में ताई तुंग बेकरी, जो 70 से अधिक वर्षों से अनानास बन्स बना रहा था, 480 जीवित वस्तुओं की सूची में बन्स बनाने के लिए तकनीक को शामिल करने का एक प्रमुख प्रस्तावक था।

रचना

अनानास बन के ऊपर वाला हिस्सा (वह हिस्सा जो अनानास से मिलता जुलता है) आटे से बना होता है, जिसका इस्तेमाल चीनी कुकीज़ बनाने के लिए किया जाता है, जिनको चीनी, अंडे, आटा और लार्ड बनाया जाता है। यह कुरकुरे है और नीचे की रोटी की तुलना में काफी मीठा है। इसके नीचे वाला ब्रेड यही प्रर का होता है जो चीनी शैली के पश्चिमी ब्रेड में इस्तेमाल किया जाता है, पर यह पश्चिमी ब्रेड की तुलना में नरम और मीठा आटा है। यह नाश्ते या दोपहर की चाय में लोकप्रिय है।
हालांकि इसे "अनानास बन" के रूप में जाना जाता है, पारंपरिक संस्करण में कोई अनानास नहीं है। नाम इस तथ्य से उत्पन्न हुआ है कि इसका शर्करा शीर्ष क्रस्ट एक सुनहरे-भूरे रंग होने तक पकाया जाता है और इसका चेक्ड टॉप एक अनानास के एपिकारप जैसा दिखता है।

माखन वाले बन

कई हॉन्ग कॉन्ग रेस्तरां, जैसे चा चेंग तेंग और दाई पाई डोंग्स अनानास बन के अंदर मक्खन के टुकड़े के साथ डालकर देते हैं। आमतौर पर इसे कैंटोनीज़ भाषा में बोह लोह याऊ (菠蘿油) के नाम से जानते हैं, जिसमें बोह लोह का अर्थ "अनानास" है, और याउ (तेल) का अर्थ मक्खन है। इस के अन्य रूपों में मक्खन के स्थान पर कस्टर्ड का उपयोग भी किया जाता है। आमतौर पर, बन्स को ओवन से भोजनशाला की मेज तक गर्म गर्म परोसा जाता है तथा आधा काट कर माखन का टुकड़ा डालकर परोसा जाता है। इसमें बहुत अधिक वसा और कोलेस्ट्रॉल युक्त होने के कारण इस खाद्य की अक्सर आलोचना की जाती है।

अन्य सामान्य रूप

अनानास बन बहुत तरह के छोटे आकारों (迷你菠蘿包) में आता है और इसे मांस वाले भोजन (餐肉菠蘿包) के साथ ब्रेड रोल के रूप में भी खाया जाता है या यह लाल बीन पेस्ट (紅豆菠蘿包), कस्टर्ड क्रीम (奶黃菠蘿包), बारबेक्यूड पोर्क (叉燒菠蘿包), या कद्दूकस किए नारियल (椰絲菠蘿包) जैसी मीठी भरावट में भी मिलता है। "अनानास अनानास बन" ऑर्डर करना संभव है परंतु वास्तव में अनानास (菠蘿菠蘿包) से भरा बन गैर-देशी हलवाइयों द्वारा नाम की गलत व्याख्या का उत्पाद का नतीजा होता है। जापानी तरबूज और कोरियाई सोबोरो ब्रेड इसके वह रूप हैं जो जर्मन स्ट्रेसेल समान दीखते हैं लेकिन शीर्ष पर एक अनानास के समान उनकी दिखावट नहीं होती।

विवाद

सितंबर 2014 में, एक पुलिस छापे ने पाया कि अनजाने में, कई आपूर्तिकर्ता (स्टारबक्स, 7-इलेवन और कैफे एक्सप्रेस सहित) ताइवान में बिना लाइसेंस वाले कारखाने से, "गटर तेल" का उपयोग इस बन को बनाने के लिए किया जा रहा था और दागी तेल से बने अनानास बन बेचे जा रहे थे। यह तेल को रसोई के कचरे से पुनर्नवीनीकरण किया गया था, साथ ही साथ चमड़े के प्रसंस्करण और बूचड़खानों से उप-उत्पाद हुआ था।
सर्पधारी तारामंडल

सर्पधारी या ऑफ़ीयूकस (अंग्रेज़ी: Ophiuchus, यूनानी: Ὀφιοῦχος) तारामंडल पृथ्वी के उत्तरी भाग से नज़र आने वाला एक बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। आकाश में यह सर्प तारामंडल के दो हिस्सों - "सर्प सिर" (Serpens Caput) और "सर्प दुम" (Serpens Cauda) - के बीच में स्थित होता है। पुरानी खगोलशास्त्रिय पुस्तकों में इसे अक्सर एक सर्प को बीच से उठाते हुए एक आदमी की तरह दर्शाया जाता था।

तारे

सर्पधारी तारामंडल में दस मुख्य तारे हैं। इनमें से सब से ज़्यादा चमकीले तारे अल्फ़ा ऑफ़ीयूकी तारा और एटा ऑफ़ीयूकी हैं। बारनर्ड का तारा, जो हमारे सौर मण्डल के काफी निकट है, इसी तारामंडल में स्थित है।
रामनाथ त्रिपाठी

डॉ॰ रमानाथ त्रिपाठी हिन्दी साहित्यकार हैं।
उत्तर प्रदेश के इटावा नगर में 1926 में जन्मे, दिल्ली विश्वविद्यालय के हिंदी विभाग के भूतपूर्व प्रोफ़ेसर रमानाथ त्रिपाठी ने अपना समस्त जीवन रामायण के विभिन्न पहलुओं का अध्ययन करते हुए बिताया है। उनकी पीएच.डी. व डी.लिट. के शोध प्रबंध भी इन्हीं विषयों पर आधारित हैं। संस्कृत, बंगला, उड़िया, नेपाली, गुजराती आदि भाषाओं में अधिकार रखने वाले वे राम साहित्य के विलक्षण विद्वान हैं। वे विभिन्न विषयों में 40 से अधिक पुस्तकें लिख चुके हैं तथा अनेक पुरस्कारों से सम्मानित हैं।
दीनदयाल उपाध्याय अंत्योदय योजना

भारत सरकार ने शहरी और ग्रामीण गरीबों के लिए दीनदयाल उपाध्याय अंत्योदय योजना का आरंभ 25 सितंबर 2014 को किया। योजना का उद्देश्य कौशल विकास और अन्य उपायों के माध्यम से आजीविका के अवसरों में वृद्धि कर शहरी और ग्रामीण गरीबी को कम करना है।
दीनदयाल उपाध्याय अंत्योदय योजना के दो घटक हैं– एक शहरी भारत के लिए और एक ग्रामीण भारत के लिए। शहरी घटक का कार्यान्वयन केंद्रीय आवास एवं शहरी गरीबी उन्मूलन मंत्रालय करेगा, जबकि ग्रामीण घटक, जिसका नाम दीन दयाल उपाध्याय ग्रामीण कौशल योजना है, का कार्यान्वय केंद्रीय ग्रामीण विकास मंत्रालय द्वारा किया जाएगा।
नेता राज्यसभा

भारतीय संसद के उपरी सदन राज्यसभा में किसी राजनैतिक दल द्वारा उसका चुना गया नेता।
मोहम्मद शहाबुद्दीन (राजनेता)

शाहबुद्दीन साहब (जन्म 10 मई 1967) भारत के एक आपराधिक राजनीतिज्ञ नेता हैं। राष्ट्रीय जनता दल के प्रमुख नेताओं में से एक हैं, एवं लालू प्रसाद यादव के करीबी माने जाते हैं। 30 अगस्त 2017 को, पटना उच्च न्यायालय ने सिवान हत्या के मामले में मोहम्मद शहाबुद्दीन की मौत की सजा को बरकरार रखा।

प्रारंभिक जीवन

शहाबुद्दीन का जन्म मगध में प्रतापपुर में हुआ। 1980 के दशक में महाविद्यालय से ही इन्होंने राजनीति में प्रवेश कर लिया। 1986 के बाद से इन पर अनेक आपराधिक मामले दायर हुए। यह सीवान की सीट से चार बार संसद सदस्य एवं दो बार विधायक चुने गए। 2004 में इन्होंने जेल से चुनाव लड़ा और जीता। पुलिस द्वारा इनके विरुद्ध गवाह नहीं पेश कर पाने के कारण इन्हें बाइज़्ज़त बरी कर दिया गया।
2005 में शहाबुद्दीन को दिल्ली में गिरफ्तार कर लिया गया। 2009 में इन्हें चुनाव लड़ने से वंचित कर दिया गया। 11 सितंबर 2016 के दिन इन्हें जेल से बाहर निकाला गया। 30 सितम्बर 2016 को सुपरीम कोर्ट ने जमानत रद्द कर दी।

व्यक्तिगत जीवन

मोहम्मद शहाबुद्दीन ने हीना साहब से शादी की है, जिसमें दो बार लोकसभा चुनाव में भाजपा के ओमप्रकाश यादव से हार गए हैं। हिना ने सिवान के कॉलेज से ग्रेजुएशन किया है। कॉलेज में हिना अकेली ऐसी लड़की थी जो बुर्का पहन पढऩे आती थी। ग्रेजुएशन की पढ़ाई के बाद ही हिना की शादी शहाबुद्दीन से हो गई थी। हिना साहब को एक बेटा ओसामा और दो बेटी हैं- हीरा शाहब और तसनीम शहाब। बड़ी बेटी हेरा शाहब (जन्म 1 99 6) हैदराबाद में दवा के एक छात्र है। उनका बेटा ओसामा इंग्लैंड में एलएलबी कर रहा है, जबकि सबसे कम उम्र की बेटी तसनेम ने अपनी पढ़ाई पूरी कर ली है। उनके बेटे, ओसामा साहब गवाह हत्या के मामले में आरोपी हैं।
माहिल

माहिल एक जाट गोत्र है।
सामूहिक पूजन

सामूहिक पूजन (अंग्रेज़ी: liturgy) किसी धार्मिक समुदाय के लोगों द्वारा अपनी मान्यताओं के अनुसार पारम्परिक व औपचारिक रूप से मंदिर या किसी अन्य सार्वजनिक स्थान पर एकत्रित होकर पूजा समारोह में भाग लेने की क्रिया को कहते हैं। कई धार्मिक सम्प्रदायों में इसका बहुत महत्व होता है। मसलन कैथोलिक ईसाई मत में "मॉस" (mass) प्रचलित है जिसमें अनुयायी किसी गिरजे में सभा बनाकर एक पादरी के नेतृत्व में पूजा करते हैं। इसी तरह आर्य समाज में हवन और अन्य हिन्दू समुदायों में सामूहिक पूजा, भजन व कीर्तन होता है।
रेणुकूट

विवरण

रेणुकूट एक औद्योगिक नगर है। यह शहर उर्जा के मामले मे बहुत ही अग्रसर है तथा प्रकृति का सुन्दर रूप यहाँ विराजमान है। विश्व की दुसरी सबसे बड़ी एलुमिनियम उत्पादक कम्पनी यहाँ पर है। उत्तर प्रदेश के पुर्वान्चल इलाके को बिजली सम्पुर्ण रूप से यहीं से पूर्ति की जाती है जिसका स्रोत गोविन्द बल्लभ पन्त सागर (रिहन्द परियोजना) है जो रिहन्द नदी पर स्थित है।
रुद्रवर्मन् ३

रुद्रवर्मन तृतीय चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
नारायणीयम्

नारायणीयम् मध्ययुगीन संस्कृत ग्रन्थ है। इसके रचयिता केरल में जन्मे भक्तकवि नारायण भट्टतिरि हैं जिन्होने सोलहवीं शती में इस ग्रन्थ की रचना की।
यह काव्य भागवत पुराण का सार है। इसमें लगभग १८ हजार श्लोक हैं जो भगवान कृष्ण की अराधना के लिये हैं।
ईश्वरसेन

ईश्वरसेन आभीर साम्राज्य के संस्थापक थे। पुराणों में वर्णन के अनुसार ईश्वरसेन व उनके उत्तराधिकारियों ने दक्खिन की वृहद सीमाओं पर शासित रहे थे. उन्होने 'राजन' की उपाधि गृहण की तथा भारतीय काल गणना संवत भी उनके नाम पर शुरू की गयी थी। उनके बाद उनकी नौ पीढ़िया सत्तारूढ़ रही।

पुरालेखन

महाराष्ट्र के विभिन्न भागों में आभीर शासन के अधीन कई राजाओं ने राज किया। ऐसे ही ईश्वरसेन द्वारा स्थापित एक राजवंश का उल्लेख अजंता की गुफा XVII के एक अभिलेख मे है, श्लोक 10 मे अशमक।

कलचूरी चेदी संवत

ईश्वरसेन से एक संवत का आरंभ किया जो कालतर में कल्छूरी चेदी संवत के नाम से जानी गयी।

मुद्रा शास्त्र

ईश्वरसेन के सिक्के सौराष्ट्र व दक्षिण राजपूताना में ही पाये गए हैं जिन पर उसके शासन काल के प्रथम व द्वितीय वर्ष ही अंकित हैं।

मनुदेवी मंदिर

1200 BC में अहीर राजा ईश्वरसेन ने सतपुड़ा मनुदेवी मंदिर की स्थापना की जो कि एक हेमान्दपंथी मंदिर है।
एवियन पैरामायोक्सोवाइरस

एवियन पैरामायोक्सोवाइरस एक विषाणु है।
१७९३ ईसा पूर्व

१७९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२२७७ ईसा पूर्व

२२७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खड़िया विद्रोह

तेलंगा खड़िया के नेतृत्व में खड़िया विद्रोह 1880 में हुआ। यह आंदोलन अपनी माटी की रक्षा के लिए शुरू हुआ। जंगल की जमीन से अंग्रेजों को हटाने के लिए युवा वर्ग को गदका, तीर और तलवार चलाने की शिक्षा दी गई।
तेलंगा की पत्नी रत्नी खड़िया ने हर मोर्चे पर पति का साथ दिया। रत्नी ने कई जगह अकेले ही नेतृत्व संभालते हुए अंग्रेजों से लोहा लिया। 23 अप्रैल 1880 को अंग्रेजों के दलाल बोधन सिंह ने गोली मारकर तेलंगा खड़िया
की हत्या कर दी। उनकी हत्या के बाद रत्नी खड़िया ने पति के अधूरे कार्यां को पूरा किया। वह अपनी सादगी, ईमानदारी और सत्यवादिता से लोगों में जीवन का संचार करती रहीं।

परिचय

तेलंगा खड़िया ने अंग्रेजी हुकूमत को नकार दिया था। उसने कहा- जमीन हमारी, जंगल हमारे, मेहनत हमारी, फसलें हमारी, तो फिर जमींदार और अंग्रेज कौन होते हैं हमसे लगान और मालगुजारी वसूलने वाले। अंग्रेजों के पास अगर गोली-बारूद हैं, तो हमारे पास भी तीर-धनुष, कुल्हाड़ी, फरसे हैं। बस क्या था, आदिवासियों की तेज हुंकार से आसमान तक कांप उठा। तेलंगा ने जोड़ी पंचैत संगठन की स्थापना की। यह एक ऐसा संगठन था, जिसमें विद्रोहियों को तमाम तरह की युद्ध विद्याओं समेत रणनीति बनाने का प्रशिक्षण दिया जाता था। रणनीतिक दस्ता युद्ध की योजनाएं बनाता और लड़ाके जंगलों, घाटियों में छिपकर गुरिल्ला युद्ध करते। 
अब हर गांव में जोड़ी पंचैत बनने लगे। अखाड़े में युवा युद्ध का अभ्यास करने लगे। हर जोड़ी पंचैत एक दूसरे से रणनीतिक तौर पर जुड़े थे। संवाद और तालमेल बेहद सुलझा हुआ था। जमींदारों के लठैतों और अंग्रेजी सेना के आने के पहले ही उसकी सूचना मिल जाती थी। विद्रोही सेना पहले से ही तैयार रहती और दुश्मनों की जमकर धुनाई करती। तेलंगा ने छोटे स्तर पर ही सही, मगर अंग्रेजों के सामानांतर सत्ता का विकल्प खोल दिया था।
तेलंगा ने लड़ाई की शुरूआत मूरगू गांव से की, जहां 09 फरवरी 1806 ई. को उसका जन्म हुआ था। अधिकतर गांव जमींदारी और अंग्रेजी शोषण से पीडि़त थे। इसलिए विद्रोहियों को ग्रामीणों का भारी समर्थन मिल रहा था। गुरिल्ला युद्ध में दुश्मनों को पछाड़ने के बाद विद्रोही जंगलों में भूमिगत हो जाते। तेलंगा जमींदारों और अंग्रेजी शासन के लिए खौफ बन चुका था। उसे पकड़ने के लिए इनाम का जाल फेंका गया। कई लोग लालच में पड़ गए और गुप्त सूचना पर तेलंगा को कुम्हारी गांव में बैठक करते हुए बंदी बना लिया गया। लोहरदगा में मुकदमा चला और तेलंगा को चैदह साल कैद की सजा सुनाई गई।
चैदह साल बाद जब तेलंगा जेल से छूटा, तो उसके विद्रोही तेवर और भी तल्ख हो गए। विद्रोहियों की दहाड़ से जमींदारों के बंगले कांप उठे। जोड़ी पंचैत फिर से जिन्दा हो उठा और युद्ध प्रशिक्षणों का दौर शुरू हो गया। बसिया से कोलेबिरा तक विद्रोह की लपटें फैल गईं। बच्चे, बूढ़े, महिलाएं, हर कोई उस विद्रोह में भाग ले रहा था। तेलंगा जमींदारों और सरकार के लिए एक भूखा बूढ़ा शेर बन चुका था। दुश्मन के पास एक ही रास्ता था- तेलंगा को मार गिराया जाए। 23 अप्रैल 1880 को तेलंगा समेत कई प्रमुख विद्रोहियों को अंग्रेजी सेना ने घेर लिया। तेलंगा गरजा- हिम्मत है तो सामने आकर लड़ो। कहते हैं तेलंगा की उस दहाड़ से इलाका थर्रा गया था। 
युद्ध कौशल से प्रशिक्षित विद्रोहियों से सीधी टक्कर लेने की हिम्मत दुश्मन में नहीं थी। सिपाही बेधन सिंह ने झाडि़यों में छिपकर तेलंगा की पीठ पर गोली चला दी। बेहोश तेलंगा के पास आने की भी हिम्मत दुश्मनों में नहीं थी। मौके का फायदा उठाकर विद्रोही तेलंगा को ले जंगल में गायब हो गए। तेलंगा फिर कभी नजर नहीं आए। खडि़या लोकगीतों में आज भी तेलंगा जीवित हैं।
कामदा एकादशी

पौराणिक उल्लेख

पुराणों में इसके विषय में एक कथा मिलती है। प्राचीनकाल में भोगीपुर नामक एक नगर था। वहाँ पर अनेक ऐश्वर्यों से युक्त पुण्डरीक नाम का एक राजा राज्य करता था। भोगीपुर नगर में अनेक अप्सरा, किन्नर तथा गन्धर्व वास करते थे। उनमें से एक जगह ललिता और ललित नाम के दो स्त्री-पुरुष अत्यंत वैभवशाली घर में निवास करते थे। उन दोनों में अत्यंत स्नेह था, यहाँ तक कि अलग-अलग हो जाने पर दोनों व्याकुल हो जाते थे। एक दिन गन्धर्व ललित दरबार में गान कर रहा था कि अचानक उसे अपनी पत्नी की याद आ गई। इससे उसका स्वर, लय एवं ताल बिगडने लगे। इस त्रुटि को कर्कट नामक नाग ने जान लिया और यह बात राजा को बता दी। राजा को ललित पर बड़ा क्रोध आया। राजा ने ललित को राक्षस होने का श्राप दे दिया। जब उसकी प्रियतमा ललिता को यह वृत्तान्त मालूम हुआ तो उसे अत्यंत खेद हुआ। ललित वर्षों वर्षों तक राक्षस योनि में घूमता रहा। उसकी पत्नी भी उसी का अनुकरण करती रही। अपने पति को इस हालत में देखकर वह बडी दुःखी होती थी। वह श्रृंगी ऋषि के आश्रम में जाकर विनीत भाव से प्रार्थना करने लगी। उसे देखकर श्रृंगी ऋषि बोले कि हे सुभगे! तुम कौन हो और यहाँ किस लिए आई हो? ‍ललिता बोली कि हे मुने! मेरा नाम ललिता है। मेरा पति राजा पुण्डरीक के श्राप से विशालकाय राक्षस हो गया है। इसका मुझको महान दुःख है। उसके उद्धार का कोई उपाय बतलाइए। श्रृंगी ऋषि बोले हे गंधर्व कन्या! अब चैत्र शुक्ल एकादशी आने वाली है, जिसका नाम कामदा एकादशी है। इसका व्रत करने से मनुष्य के सब कार्य सिद्ध होते हैं। यदि तू कामदा एकादशी का व्रत कर उसके पुण्य का फल अपने पति को दे तो वह शीघ्र ही राक्षस योनि से मुक्त हो जाएगा और राजा का श्राप भी अवश्यमेव शांत हो जाएगा। ललिता ने मुनि की आज्ञा का पालन किया और एकादशी का फल देते ही उसका पति राक्षस योनि से मुक्त होकर अपने पुराने स्वरूप को प्राप्त हुआ। फिर अनेक सुंदर वस्त्राभूषणों से युक्त होकर ललिता के साथ विहार करते हुए वे दोनों विमान में बैठकर स्वर्गलोक को प्राप्त हुए। ऐसी मान्यता है कि इस व्रत को विधिपूर्वक करने से समस्त पाप नाश हो जाते हैं तथा राक्षस आदि की योनि भी छूट जाती है। संसार में इसके बराबर कोई और दूसरा व्रत नहीं है। इसकी कथा पढ़ने या सुनने से वाजपेय यज्ञ का फल प्राप्त होता है।
उत्तर उपनिवेशवाद

उत्तर उपनिवेशवाद (postcolonialism) अध्ययन की एक शाखा है जिसमें उपनिवेशवाद और साम्राज्यवाद से उत्पन्न होने वाले सांस्कृतिक और सामाजिक प्रभावों को समझा जाता है। इसमें किसी विदेशी शक्ति द्वारा किसी क्षेत्र पर क़ब्ज़ा होने से स्थानीय लोगों के जीवन पर होने वाले प्रभावों का अध्ययन करा जाता है। उत्तर आधुनिकतावाद के दृष्टिकोण से इन उपनिवेशी या भूतपूर्व उपनिवेशी क्षेत्रों में सूचना व ज्ञान के प्रसार का अध्ययन करा जाता है और यह भी समझा जाता है कि किस प्रकार बाहरी शक्ति स्थानीय लोगों की मानसिकता में हीन भावना उत्पन्न कर के उनपर लम्बे अरसे तक नियंत्रण रखते हैं। विदेशी साम्राज्यवादी शक्ति द्वारा शासक समाज और अधीन समाज की राजनैतिक, सांस्कृतिक और ऐतिहासिक छवियों को प्रस्तुत करने की शैलियों को भी देखा जाता है, क्योंकि यह भी विदेशी समाज द्वारा स्थानीय समाज को अधीन कर लेने का एक महत्वपूर्ण साधन होता है।
चिकन 65

चिकन 65 दक्षिण भारत का एक लोकप्रिय मसालेदार, तला हुआ चिकन व्यंजन है, जिसे बार में हलके नाश्ते के रूप में, या मुख्य भोज से पहले परोसा जाता है, या जो जल्दी बनने वाला नाश्ता है। पकवान का स्वाद अदरक, लाल मिर्च, सरसों का पाउडर और सिरका से आता है, हालांकि सटीक व्यंजन विधि भिन्न हो सकती है। यह हड्डी सहित या रहित चूज़े का उपयोग करते हुए बनाया जा सकता है।
gulab jamun recipe in hindi
मिले जब हम तुम

कहानी

यह कहानी मुख्यतः नूपुर, सम्राट, मयंक और गुंजन की है। जब यह मिलते हैं तो जो होता है। उसी पर यह पूरी कहानी आधारित है। मयंक (अर्जुन बिज्लानी) और नूपुर (रति पांडे) जब मिलते हैं तो मयंक को गुंजन से प्यार हो जाता है। इस दौरान सम्राट (मोहित सहगल) और गुंजन (सनाया ईरानी) भी एक दूसरे के अच्छे दोस्त बन जाते हैं।
यासिर शाह

यासिर शाह एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। यासिर शाह पाकिस्तान टीम के लिए २०११ से खेलते आ रहे हैं। यासिर शाह पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
सादिक हुसैन कुरैशी

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
2004 कनाडा मास्टर्स

पुरुष एकल

रोजर फ़ेडरर ने  एंडी रॉडिक को 7–5, 6–3 से हराया।

पुरुष युगल

महेश भूपति /  लिएंडर पेस ने  योनास ब्योर्कमैन /  मैक्स मिरन्यी को 6–4, 6–2 से हराया।
हिमालय का रामचकोर

विवरण

यह एक सलेटी रंग का बड़ा सा तीतरनुमा पक्षी होता है, जो कि ५५ से ७४ से.मी. लंबा होता है और जिसका वज़न २ से ३.१ कि. तक होता है।

आवास का क्षेत्र

यह पक्षी ताजिकिस्तान, तुर्कमेनिस्तान, कज़ाकिस्तान, उज़बेकिस्तान, किरगिज़स्तान, अफ़गानिस्तान, पाकिस्तान, भारत, नेपाल और चीन में पाया जाता है।
सूरजपुर

जन सांख्यिकी

वर्ष 2001 के जन गणना के अनुसार यहाँ 6,60,280 लोग रहते हैं। जिसमें पुरुष 53% व महिलाएँ 47% है। यहाँ 16% लोगों की उम्र 6 वर्ष से कम है।
सतून प्रान्त

लोग

सतून थाईलैण्ड के चार प्रान्तों में से एक है जिनमें मुस्लिम समुदाय की बहुसंख्या है। यहाँ लगभग ६८% लोग मुस्लिम और ३२% बौद्ध धर्मी हैं। मुस्लिम अधिकतर मलय जाति के वंशज हैं हालाँकि जनगणना में केवल १०% ने स्वयं को मलय बताया था। स्थानीय मलय उपभाषा पत्तानी मलय से भिन्न और केदाह की मलय से मिलती-जुलती है।
मांचु लिपि

मांचु लिपि पूर्वोत्तर एशिया में बासनी वाले मांचुओं की मांचु भाषा को लिखने के लिए प्रयोग किया जाता है। यह एक वर्णमाला भी है। ठीक ऐसी ही लिपि का प्रयोग सुदूर-पश्चिमी चीन के शिनजियांग प्रान्त में बसने वाले शिबू लोग भी अपनी भाषा (जो मांचु की एक अन्य क़िस्म है) के लिए करते हैं। यह लिपि प्राचीन मंगोल लिपि में थोड़ा फेर-बदल कर के ली गई है। इसकी एक बड़ी ख़ासियत है कि इसे ऊपर-से-नीचे की ओर लिखा जाता है और इसकी पंक्तियाँ बाएँ से दाएँ चलती हैं। तुलना के लिए देवनागरी में लिखी गई हिंदी को बाएँ-से-दाएँ लिखा जाता है और इसकी पंक्तियाँ ऊपर से नीचे चलती हैं। मांचु भाषा को भाषावैज्ञानिक ख़तरे में मानते हैं और मांचु लिपि अब ज़्यादा ऐतिहासिक ग्रंथों-किताबों, इमारतों और धार्मिक लिखाइयों पर ही नज़र आती है।
जर्मनी ओलंपिक विवरण

गर्मियों के खेल से पदक

██  उस खेल में अग्रणी
*इस तालिका में दो पदक शामिल नहीं हैं - एक स्वर्ण और एक रजत - 1908 के ग्रीष्मकालीन ओलंपिक में फिगर स्केटिंग आयोजनों में सम्मानित किया गया।

सर्दियों के खेल से पदक

██  उस खेल में अग्रणी
*इस तालिका में दो पदक शामिल हैं - एक स्वर्ण और एक रजत - 1908 के ग्रीष्मकालीन ओलंपिक में फिगर स्केटिंग समारोहों में सम्मानित किया गया।
महाराजपुर देवरी

महाराजपुर दवरी कलाँ की एक पंचायत है और यहा विशालकाय बरगद का पेड है जिस पर गाय के अक्स बने हे साथ ही एक चौसठ जौगनी देवी का प्राचीन मंदिर है

महराजपुर

यह मध्यप्रदेश में स्थित एक शहर है जो की तहसील देवरी जिला सागर में आता है
यहा एक विसालकाय बरगद का पेड हे और चौसठ योगिनी का मंदिर है
ख़ुर्रम सुल्तान

ख़ुर्रम सुल्तान (तुर्कीयाई: हुर्रेम सुल्टान, उच्चारण: [hyɾɾem suɫtaːn], उस्मान तुर्कीयाई: خرم سلطان) जो पश्चिमी दुनिया में रोक्सेलाना (Roxelana) के नाम से प्रसिद्ध सुलैमान प्रथम की पत्नी और शहज़ादा महमद, महर माह सुल्तान, शहज़ादा अब्दुल्लाह, सलीम द्वितीय, शहज़ादा बायज़ीद और शहज़ादा जहाँगीर की माँ थीं
वे ख़ासकी सुल्तान के पद की सर्वप्रथम पदाधिकारी थीं और इसलिए उस्मान साम्राज्य के इतिहास में सबसे शक्तिशाली महिलाओं में से एक थीं। वे महिलाओं की सल्तनत की एक प्रतिष्ठित व्यक्ति थीं। उन्होंने अपने पति के माध्यम से उस्मान साम्राज्य में राजकीय शक्ति प्राप्त की और राजनीति में उन्होंने एक प्रभावशाली भूमिका निभाई थीं।

नाम

उन्हें आम तौर पर ख़ासकी ख़ुर्रम सुल्तान (Haseki Hürrem Sultan, उस्मान तुर्कीयाई: خاصکی خرم سلطان) या ख़ुर्रम ख़ासकी सुल्तान के नाम से जाने जाते थे। यूरोपीय भाषाओं में इन्हें रॉक्सेलाना (Roxolana), रोक्सोलेना (Roxolena), रोक्सेलाने (Roxelane) और रोज़्ज़ा (Rossa) के नामों से जाने जाते है। तुर्कीयाई में ख़ुर्रम (फ़ारसी से خرم‎‎, अर्थ "ख़ुशदिल" या "हंसमुख") जबकि अरबी में इन्हें करीमा (अरबी: كريمة‎‎) के रूप में भी जाने जाते है। नाम "रोक्सेलाना" के बारे में कहा जाता है कि यह उनके असली नाम बजाय यूक्रेनी पारिवारिक विरासत के संदर्भ में उनका उपनाम हो सकता है। जबकि उनका वास्तविक जन्मनाम के बारे में मतभेद पाया जाता है, यह वास्तविक नाम संभवतः एलेक्ज़ांड्रा लीज़ोव्स्का (Alexandra Lisowska), ला रोज़्ज़ा (La Rossa) और आनास्तासिया (Anastasia) हो सकता है।
अल्ताई भाषा

अल्ताई भाषा (रूसी: Горно-алтайские языки, अंग्रेज़ी: Altay language) रूस के साइबेरिया क्षेत्र के अल्ताई गणतंत्र और अल्ताई क्राय विभागों में बसने वाले अल्ताई लोगों की मातृभाषा हैं जो तुर्की भाषा-परिवार की सदस्य है। सन् १९९२ में इसे मातृभाषा के रूप में बोलने वालों की संख्या २०,००० अनुमानित की गई थी जबकि सन् २००२ में इसे मातृभाषा या अन्य रूप में जानने वालों की संख्या ७०,००० गिनी गई। इसकी दो मुख्य उपभाषाएँ हैं - उत्तरी अल्ताई और दक्षिणी अल्ताई। इस भाषा को मुख्यतः सिरिलिक लिपि के प्रयोग से लिखा जाता है। रूस के अलावा यह मंगोलिया और चीन के कुछ पड़ोसी इलाक़ों में भी बोली जाती है।
धर्मराज थापा

जन्म

उनका जन्म पश्चिम नेपाल के गण्डकी अंचलमें नेपाली खस क्षत्रिय (क्षेत्री) परिवारमें हुआ था।